Gerard Butler

Gerard James ”Gerry” Butler (s. 13. marraskuuta 1969 Glasgow, Skotlanti) on skotlantilainen näyttelijä ja elokuvatuottaja, joka on esiintynyt elokuvissa, tv-sarjoissa ja teatterissa.

 Varhainen elämä 
Gerard Butler syntyi Glasgow'ssa vuonna 1969 roomalaiskatoliseen perheeseen. Hänen isänsä Edward oli vedonvälittäjä. Gerardin ollessa kuuden kuukauden ikäinen perhe muutti Kanadaan, mutta hänen vanhempansa erosivat puolitoista vuotta myöhemmin, ja äiti Margaret palasi Gerardin ja tämän kahden vanhemman sisaruksen, Brianin ja Lynnin kanssa takaisin Skotlantiin. He asettuivat asumaan Paisleyn kaupunkiin lähelle Glasgow'ta. Gerard tapasi isänsä uudestaan vasta 16-vuotiaana. Hän piti tiiviisti yhteyttä isäänsä, kunnes tämä kuoli syöpään Gerardin ollessa 22-vuotias.

Gerard haaveili lapsena näyttelijän urasta, mutta päätyi erinomaisen koulumenestyksen siivittämänä opiskelemaan lakia Glasgow'n yliopistoon. Saatuaan tutkinnon valmiiksi hän aloitti työn lakimiesharjoittelijana edinburghilaisessa lakifirmassa. Hän ei kuitenkaan viihtynyt työssään. Hän käytti runsaasti alkoholia vapaa-ajallaan, laiminlöi töitään ja sai lopulta potkut harjoittelupaikastaan vain viikkoa ennen lakimiehen ammatillisen pätevyyden saavuttamista.

 Näyttelijän ura 
Butler muutti Lontooseen 90-luvun puolivälissä, sen jälkeen kun hänet oli erotettu lakifirmasta. Aluksi hän elätti itsensä erilaisilla tilapäistöillä, kuten puhelinmarkkinoinnilla, mutta sai sitten avustajan pestin tuntemaltaan roolittajalta, joka työskenteli Steven Berkoffin Coriolanus-teatterinäytelmän parissa. Butler tapasi Berkoffiin eräänä päivänä kahvilassa ja pyysi päästä koe-esiintymiseen. Berkoff suostui ja Gerard sai roolin Coriolanus-näytelmästä.

Tämän jälkeen Gerard esiintyi jonkin aikaa eri näytelmissä, kuten Trainspottingin teatteriversiossa, jossa hän esitti Mark Rentonia. Hänen valkokangasdebyyttinsä tapahtui vuonna 1997 ensi-iltansa saaneessa elokuvassa Hänen majesteettinsa, rouva Brown. Samana vuonna hän sai julkisuutta myös pelastamalla 14-vuotiaan pojan, joka oli hukkumaisillaan jokeen.

Gerard Butlerin ura Hollywoodissa alkoi, kun hän esiintyi vuonna 2000 pääroolissa yhdysvaltalaisessa tv-minisarjassa Hunni Attila. Tämän jälkeen hän alkoi saada rooleja suuren budjetin elokuvista, kuten Tulen valtakunta, Lara Croft Tomb Raider: Elämän lähde ja Aikamatka. Vuonna 2004 hän esiintyi kummituksena Joel Schumacherin ohjaamassa musikaalielokuvassa Oopperan kummitus. Schumacherin tekemää roolivalintaa pidettiin yllätyksenä, koska Gerard Butler ei ollut vielä kovin tunnettu näyttelijä eikä hänellä ollut koulutusta laulamiseen. Hänen suorituksensa elokuvassa sai lopulta ristiriitaisen vastaanoton.

Butlerin varsinaisena läpimurtona voidaan pitää vuonna 2007 ensi-iltansa saanutta elokuvaa 300, joka kertoo 300 spartalaisen sotilaan urhoollisuudesta Thermopylain taistelussa antiikin Kreikassa. Butler esitti siinä Spartan kuningas Leonidasta. 

 Filmografia 
Elokuvat Vuosi Suomenkielinen nimi Alkuperäinen nimi Rooli1997  Hänen majesteettinsa rouva Brown  Mrs Brown  Archie Brown Huominen ei koskaan kuole  Tomorrow Never Dies  Merimies1998  Talos – muumion kirous  Tale of the Mummy  Burke Valkoiset valheet  Little White Lies  PeterFast Food  Jacko1999 One More Kiss  Sam The Cherry Orchard  The Cherry Orchard  Yasha2000  Sodan kukat  Harrison’s Flowers  Chris KumacDracula 2000  Dracula 2001 Jewel of the Sahara  Charles Belamy2002 Shooters  Jackie Junior Tulen valtakunta  Reign of Fire  Hunni Attila 2003  Lara Croft Tomb Raider: Elämän lähde  Lara Croft Tomb Raider: The Cradle of Life  Terry Sheridan Aikamatka  Timeline  André Marek2004  Oopperan kummitus  The Phantom of the Opera  Oopperan kummitusDear Frankie  Muukalainen2005 The Game of Their Lives  Frank Borghi Beowulf & Grendel  BeowulfTrailer for a Remake of Gore Vidal’s Caligula  Cassius Chaerea2007 300  Kuningas LeonidasButterfly on a Wheel  Neil Randall P.S. Rakastan sinua  P.S. I Love You  Gerry Kennedy2008  Nim ja salainen saari  Nim's Island  Jack Rusoe / Alex RoverRocknRolla   One Two2009 The Ugly Truth  Mike ChadwayGamer  Kable / John Tillman Lainkuuliainen kansalainen  Law Abiding Citizen  Clyde Shelton2010  Exän jäljillä  The Bounty Hunter  Milo Boyd Näin koulutat lohikäärmeesi  How to Train Your Dragon  Aimo Mahtimurikka2011 Coriolanus  Tullus AufidiusMachine Gun Preacher  Sam Childers 2012  Rakkauden pelikenttä  Playing for Keeps  George Dryer 2013  Olympos on valloitettu  Olympus Has Fallen  Mike Banning 2014  Näin koulutat lohikäärmeesi 2  How to Train Your Dragon 2  Aimo Mahtimurikka (), äänirooli2016 Gods of Egypt  SethLondon Has Fallen  Mike BanningA Family Man  Dane Jensen  2017 Geostorm  Jacob ”Jake” Lawson 2018 Den of Thieves  Nick O’Brien The Vanishing  James Ducat Hunter Killer  Joe Glass 2018  Näin koulutat lohikäärmeesi 3   How to Train Your Dragon: The Hidden World  Aimo Mahtimurikka (Stoick the Vast), äänirooliAngel Has Fallen  Mike Banning  2020 Greenland  John Garrity 2023Plane Brodie TorranceTelevisiosarjat Vuosi Nimi Rooli Jaksot 1998  Rokkistaran käsikirja aloittelijoille  Marty Claymore   1999  Lucy menee naimisiin  Gus   2001  Naiselle sopimaton työ  Tim Bolton  1 jakso 2001  Hunni Attila (Attila barbaarien kuningas  Attila 

 Lähteet 

 Aiheesta muualla 

Gerard Butler Net -fanisivusto 


Luokka:Skotlantilaiset näyttelijät
Luokka:Vuonna 1969 syntyneet
Luokka:Elävät henkilöt
Luokka:Seulonnan keskeiset artikkelit